Miestny odbor Matice slovenskej v Banskej Bystrici v spolupráci s  Hvezdárňou v Banskej Bystrici  a  Spoločnosťou Milana Rastislava Štefánika

                                               v y h l a s u j ú

          v Medzinárodnom roku astronómie a v Roku Milana Rastislava Štefánika

                  celoštátnu   tvorivú  súťaž  pod názvom 

                                     POSOL HVIEZDNYCH DIAĽAV.

Cieľ súťaže:
 Priblíženie osobnosti generála Dr. Milana Rastislava Štefánika- astronóma, diplomata, cestovateľa  a človeka v povedomí mládeže.  Rozvíjať vzťah mládeže a verejnosti k významnej osobnosti slovenských dejín

Súťažné kategórie: 

I. vekové
a/ stredoškolská mládež / od 15 do 19 rokov/
b/ vysokoškolská mládež / od 20 do 24 rokov/

II. umelecké
a/ literárna časť: poézia - báseň, esej, úvaha, sci fi, rozprávka, rozprávanie, fikcia, črta,  
    novela,    poviedka, povesť, portrét,
b/ publicistická a žurnalistická časť: glosa, fejtón, úvaha, cestopis, úvodník, feature, anketa, 
    riport,  črta( spomienková, cestopisná)   rozhlasová hra, malé javiskové formy, literárna   
    kompozícia
c/ výtvarný prejav: kresba, maľba- grafika, pastel, kombinovaná technika, plagát, čiernobiela   
    a farebná    fotografia.

Organizácia súťaže :
      Súťaž nemá  predchádzajúce kolá. Súťažné práce sa posielajú priamo na adresu vyhlasovateľa súťaže.
     Súťaže sa môžu zúčastniť jednotlivci so svojimi  prácami / max. dve práce/.
     Literárne, publicistické a žurnalistické práce musia byť napísané na  počítači resp. písacím strojom . Súťažné práce musia byť pôvodné, v slovenskom  jazyku a určené len pre túto súťaž. 
  Výtvarné práce  odporúčame  realizovať max. na  formáte A 3, min. A 4 neskladané( max. voľne rolované v pevnej tube), v prípade pastelových farieb je potrebné pastel fixovať.
    Farebné alebo čiernobiele fotografie: min. rozmer  13 x 18 cm, max. 30 x 40 cm , fotografie bez paspárt a rámikov- negatívy  nie je možné zasielať do súťaže
     Vyhlasovateľ si vyhradzuje právo uverejnenia víťazných prác v printových médiách / s menom  autora/ .
      Práca nesmie byť podpísaná, potrebné údaje / meno, vek, adresa bydliska a adresa školy) musia byť pripnuté k práci a zalepené v obálke.
     Práce, ktoré prídu po vyhlásenom termíne nebudú do súťaže prijaté.
     Práce sa autorom nevracajú, sú majetkom vyhlasovateľa. 
     Práce treba poslať alebo osobne doniesť na adresu: 
                                 Dom Matice slovenskej, Dolná 52, 974 01 Banská Bystrica
a o zásielku viditeľne  označiť heslom „ M.R.Š.“

Hodnotenie a ocenenie  účastníkov súťaže
Práce posúdi odborná porota menovaná riaditeľom Domu MS v Banskej Bystrici 
Odborná porota v každej vekovej aj umeleckej  kategórii vyberie tri práce bez určenia poradia. 
Všetci účastníci, ktorí sa  zapoja do súťaže dostanú diplom za účasť. 
Zvláštnu cenu - cena poroty – venuje Spoločnosť Milana Rastislava Štefánika so sídlom v Brezovej pod Bradlom.

Najlepšie  práce budú vystavené v priestoroch Domu MS v Banskej Bystrice, resp.  môžu byť poskytnuté  v rámci spolupráce iným organizáciám, najmä Domom MS na Slovensku na výstavné účely.

Všeobecné ustanovenia súťaže: 
Súťaž je vypísaná na obdobie od  septembra 2009 do konca februára 2010./najneskôr do 7.3.2010/  Vyhlásenie víťazov súťaže sa uskutoční v  máji  2010.

Garantom  súťaže je  Mgr. Mária Gallová, kontakt: 0908 853619.
Kontakt na Dom MS: 048 4126231